সাইবার নিরাপত্তা বিশেষজ্ঞ সাদ সরকার জাগো নিউজকে বলেন, ফেসবুকে যে কোন ধরনের হয়রানি করলে সেগুলো তথ্যপ্রযুক্তি আইনে অপরাধ বলে গণ্য হয়। তবে লাইভের মাধ্যমে নিজেদের ভিডিও ছড়িয়ে দিয়ে নিজেরাই নিজেদের সাইবার ঝুঁকি বাড়িয়ে দিচ্ছে। একটি মেয়েকে অপরিচিত অনেকেই ফ্রেন্ড রিকুয়েস্ট পাঠায়। যদি সেই মেয়েটি তার রিকুয়েস্ট গ্রহণ না করে তবে ফেসবুকের নিয়ামানুসারে ছেলেটি তাকে ফলো করতে পারে। মেয়েটির পোস্টে কমেন্ট না করতে পারলেও তার পোস্ট ও ছবি দেখতে পারে, লাইক-শেয়ার করতে পারে। শেয়ারের মাধ্যমে তাদের অনেক সংবেদনশীল পোস্ট অপরিচিত ফলোয়ারদের হোমে চলে যায়। সামান্য অসাবধানতার কারণে এভাবেই ভিডিওগুলো ভাইরাল হয়ে যায়। অনেক সময় নিজের বন্ধুদের মধ্যে কেউ কেউ অতি উৎসাহী হয়ে এধরনের হয়রানি করে।